Անտոնիու Սուարեշ դուշ Ռեյշ

**Անտոնիու Մանուել Սուարեշ դուշ Ռեյշ** (. ), պորտուգալացի քանդակագործ, իրապաշտական (ռեալիստական) ուղղության ականավոր ներկայացուցիչ:

## Կենսագրություն
1860 թվականին Անտոնիուն ընդունվել է Պորտուի գեղարվեստի ակադեմիա, որի  քանդակագործության բաժինն ավարտել է 1866 թվականին։ Հաջորդ տարի մեկնել է Փարիզ, որտեղ երեք տարի կատարելագործել է իր արվեստը։

1871–1872 թվականներն անցկացրել է Հռոմում։ Այդտեղ Կառարայի մարմարից կերտել է իր լավագույն գործերը, այդ թվում՝ հայտնի «O Desterrado» («Թշվառները») քանդակը, որը համատեղում է նեոդասական, ռոմանտիկ և ռեալիստական ոճերը և համարվում է պորտուգալական քանդակագործության գլուխգործոցներից մեկը։

Իտալիայից վերադարձել է հայրենի Պորտու, որտեղ մի շարք մրցանակների է արժանացել իր գեղարվեստական նվաճումների համար։

1880 թվականին Անտոնիու Մանուել Սուարեշ դուշ Ռեյշին շնորհվել է Պորտուի գեղարվեստի ակադեմիայի պրոֆեսորի կոչում։

1889 թվականին նա ինքնասպան է եղել Վիլա Նուվա դի Գայա քաղաքի իր արվեստանոցում։

## Մեծարում և հիշատակ
1911 թվականին Պորտուի թանգարանին շնորհվել է Անտոնիու Մանուել Սուարեշ դուշ Ռեյշի անունը: Այդ թանգարանում են պահվում ու ցուցադրվում անվանի քանդակագործի բազմաթիվ գործեր, որոնց թվում են "*O Desterrado*"-ն («Թշվառները») և «Ֆեռեյրայի կոմսը» (1876):

1949 թվականին կինոռեժիսոր Մանուել Գիմարայնշը նկարահանել է "*O Desterrado - Vida e Obra de Soares dos Reis*" («Թշվառները. Անտոնիու Մանուել Սուարեշ դուշ Ռեյշի կյանքն ու գործը») կարճամետրաժ ֆիլմը, որտեղ գլխավոր դերերի կատարմամբ հանդես են եկել Ժոզե Ամարոն, Դորդիու Գիմարայնշը և Մարիա Օլգիմը:

Անտոնիու Մանուել Սուարեշ դուշ Ռեյշի անունն է կրում Պորտուգալիայի գեղարվեստի դպրոցներից մեկը:

Պորտուգալական Վիլա Նուվա դի Գայա քաղաքում պահպանվում է անվանի քանդակագործի կողմից այդ քաղաքին կտակված տունը, որտեղ ցուցադրվում են ոչ միայն նրա հեղինակած աշխատանքները, այլև նրա ձեռք բերած բազմաթիվ արժեքավոր գործեր՝ արվեստի հավաքածուներ (քանի որ Անտոնիու Սուարեշը նաև նրբաճաշակ հավաքորդ էր):

## Պատկերասրահ

File:Soares dos Reis O desterrado 7090.jpg|*O desterrado* («Թշվառները», դրվագ), 1872, բրոնզ
File:Soares dos Reis, O desterrado, 7092.jpg|*O desterrado* («Թշվառները», դրվագ), 1872, բրոնզ
File:Soares dos Reis A riqueza 1877.jpg|*Հարուստ կինը*, 1877, բրոնզ.
Reis144.png
File:Soares dos Reis O pintor Marques de Oliveira 1881.jpg|*Նկարիչ Ժոաու Մարկեշ դի Օլիվեյրայի կիսանդրին*, 1881 թ.
File:Estátua de Dom Afonso Henriques na Colina Sagrada 01.jpg|*[[Աֆոնսու I|Աֆոնսու Էնրիկեշ]]ի հուշարձանը*, բրոնզ, Գիմարայնշ.
File:Afonso I de Portugal - Guimarães (6).JPG|*Աֆոնսու Էնրիկեշի հուշարձանը*.
Soares dos Reis (VN Gaia).JPG|Անտոնիու Սուարեշ դուշ Ռեյշի հուշարձանը Վիլա Նովու Գայա քաղաքում (քանդակագործ՝ Թեյշերա Լոպես)
Carrancas Porto.jpg|Անտոնիու Սուարեշ դուշ Ռեյշի անվան թանգարանը Պորտուում


## Ծանոթագրություններ

## Գրականություն
* Esteves Pereira, Guilherme Rodrigues: *Portugal : diccionario historico, chorographico, biographico, bibliographico, heraldico, numismatico e artistico.* – Lissabon: Torres, 1904–1915

## Արտաքին հղումներ
*Biografia
*António Soares dos Reis, Antigo Estudante da Academia Portuense de Belas Artes
*António Soares dos Reis, Prémios, Distinções (UP)
* ''A arte portugueza : revista mensal de bellas-artes''(cópia digital)
* ''Atlantida : mensário artístico literário e social para Portugal e Brazil''(cópia digital)
* "Visita Guiada - António Soares dos Reis", episódio 19, 23 de outubro de 2017, temporada 7, programa de Paula Moura Pinheiro, na RTP

Կատեգորիա:Պորտուգալացի արվեստագետներ
Կատեգորիա:Ինքնասպաններ
Կատեգորիա:Քանդակագործներ այբբենական կարգով